10/12/2020 | Administración LocalMunicipal
Santiago de Compostela
Secretaría Xeral
Información pública

A Xunta de Goberno da cidade de Santiago de Compostela, na sesión extraordinaria - urxente que tivo lugar o día 7 de decembro de 2020 acordou aprobar as BASES E CONVOCATORIA DE AXUDAS PARA O RESCATE DO COMERCIO LOCAL AFECTADO POLA CRISE DA COVID-19, que son do teor literal seguinte: 1. O obxecto destas bases é regular a concesión de axudas dirixidas ao comercio local, para o financiamento dos gastos correntes correspondentes á anualidade 2020.2. A finalidade destas axudas é promover e reactivar a actividade local que permita manter a actividade económica, o emprego e a dimensión competitiva do sector do comercio para que poida afrontar as consecuencias derivadas do impacto xerado pola crise producida pola COVID-19. Poderán resultar beneficiarias as persoas físicas ou xurídicas, ou sociedades civís, legalmente constituídas, que cumpran os seguintes requisitos: - Que entre as súas actividades estea incluída algunha das agrupacións ou epígrafes correspondentes á clasificación do imposto de actividades económicas relacionadas no anexo I. - Que a persoa teña a súa sede de actividade no municipio de Santiago de Compostela. - Que na anualidade 2020, no período comprendido entre o 1 de xaneiro e o 30 de setembro, sufriran una baixada na facturación igual ou superior ao 20% respecto o mesmo período do ano 2019. - Os requisitos deben cumprirse no momento da publicación desta convocatoria no BOP.1. Son subvencionables os seguintes gastos correntes relacionados coa actividade empresarial da persoa realizados e efectivamente pagados desde o 1 de xaneiro de 2020 ata o 30 de novembro de 2020: · Alugueiros · Subministros: luz, auga e electricidade · Seguros de responsabilidade civil · Autónomos e seguros sociais · Nóminas de persoal contratado por conta allea (líquido a percibir) excluidas as retencións. · Xuros de hipotecas 2. Segundo o artigo 29.8º da Lei 9/2007, en ningún caso se consideran gastos subvencionables os impostos indirectos cando sexan susceptibles de recuperación ou compensación nin os impostos persoais sobre a renda ou os xuros deudores das contas bancarias.3. Estas axudas teñen carácter finalista polo que o importe da subvención concedida non poderá ser empregado para outros fins.4. Esíxese un mínimo de 1000 € (IVE excluído) en gastos xustificados para poder concorrer a esta convocatoria.5. Os gastos teñen que ser pagados por transferencia bancaria, talón bancario, domiciliación bancaria ou cargo en conta a través de tarxeta. Non se aceptan gastos pagados en efectivo.1. O procedemento de concesión das axudas recollidas nesta convocatoria é non competitivo. A concesión realizarase mediante a comprobación da concorrencia dos requisitos sinalados ata o esgotamento do crédito.2. O procedemento de concesión non é competitivo porque o único criterio a ter en conta será a orde de rexistro de entrada das solicitudes. Naqueles supostos en que se requirise aos solicitantes a emenda de erros ou omisións na solicitude, para os efectos de ordear as solicitudes presentadas por orde de rexistro de entrada, atenderase á data en que o dito requirimento estivese correctamente atendido.3. Por razón de interese público, este procedemento tramitarase con carácter urxente, de tal xeito que todos os seus prazos reduciranse á metade, salvo os relativos á presentación de solicitudes e recursos.1. O importe da subvención será do cen por cento do gasto corrente xustificado (IVE excluido) ata un máximo de 3.000 euros por cada persoa beneficiaria.2. Esíxese un mínimo de 1000 € (IVE excluido) en gastos xustificados para poder concorrer a esta convocatoria.3. En ningún caso o importe das axudas concedidas ao abeiro desta convocatoria poderá ser de tal contía que, illadamente ou en concorrencia coas concedidas por outras administracións ou entes públicos ou privados, nacionais ou internacionais, supere o custo total dos gastos correntes xustificados.1. As solicitudes presentaranse obrigatoriamente por medios electrónicos. Xunto coa solicitude, deberá achegar, debidamente cuberto e asinado, o formulario normalizado dispoñible como anexo I destas bases. Deberá cubrir, necesariamente, todos os campos do formulario establecidos como obrigatorios.2. Se presenta a solicitude a través da sede electrónica do Concello de Santiago (sede. santiagodecompostela. gal) escolla o trámite “Solicitude de subvención” dentro do catálogo de trámites dispoñible.3. No modelo de solicitude ven recollida unha declaración responsable do solicitante, de obrigado cumprimento, onde manifestará: · Que está de alta no RETA (réxime de traballadores autónomos) ou que non está de alta en ningún dos rexímenes da seguridade social por non ser de obrigado cumprimento (para o caso de sociedades mercantís). · Que ten a súa sede de actividade no municipio de Santiago. · Que non está incursa en ningunha das circunstancias que prohiben obter a condición de persoa beneficiaria. · Que está ao día nas súas obrigas tributarias estatais e autonómicas, coa Seguridade Social e co Concello de Santiago. · Que non está afectada polo réxime de minimis a que se acolle esta convocatoria. · Que a súa actividade está encadrada nalgunha das epígrafes recollidas no anexo II desta convocatoria. · Que sufriu unha baixada de facturación igual ou superior ao 20% no periodo comprendido entre o 1 de xaneiro e o 30 de setembro do ano 2020 respecto o mesmo período da anualidade anterior. · Que se compromete a manter a súa actividade empresarial durante un período mínimo de seis meses desde a concesión da axuda regulada nesta convocatoria. · Que os requisitos para poder ser beneficiaria cúmprense no momento da publicación desta convocatoria no BOP. · A conta xustificativa simplificada de gastos.4. A presentación da solicitude supón aceptar as bases reguladoras desta convocatoria.1. As persoas cuxas solicitudes presenten defectos, cuxa listaxe será publicada na web do Concello de Santiago, http://santiagodecompostela.gal/ e en http://coidarparamellorar.santiagodecompostela. gal/ deberán emendar o que se indique dentro no prazo de cinco días hábiles. De non o facer, entenderase desisten do seu pedimento e ditarase unha resolución neste sentido nos termos previstos no artigo 21 da Lei 39/2015 de procedemento administrativo común.2. De conformidade co artigo 68.4 da Lei 39/2015, do 1 de outubro, do procedemento administrativo común das administracións públicas, se algunha das persoas interesadas presenta a súa solicitude presencialmente, requiriráselle para que a emende a través da súa presentación electrónica. Para estes efectos, considerarase como data de presentación da solicitude aquela en que foi realizada a emenda.1. O prazo xeral de presentación de solicitudes iníciase ao día seguinte da publicación desta convocatoria no boletín oficial da provincia da Coruña e rematará o 15 de decembro de 2020.2. Aquelas solicitudes presentadas con anterioridade á apertura do prazo de presentación de solicitudes teranse por non presentadas, en atención á obrigatoriedade de termos e prazos establecida no artigo 29 da Lei 39/2015, do 1 de outubro, de procedemento administrativo común.3. O envío das bases ao BOP farase a través da Base de Datos Nacional de Subvencións 4. Coa solicitude, segundo a base 6ª, deberá xa achegarse a información da conta xustificativa do gasto polo que o prazo de xustificación coincide co de presentación de solicitudes.1. Recibidas as solicitudes, a unidade orgánica de Comercio levará a cabo a instrución do procedemento e realizarán de oficio cantas actuacións consideren necesarias para determinar os datos en virtude dos que se deba formular a proposta de resolución así como o posterior cotexo documental previsto no artigo 11 desta convocatoria.2. Para estes efectos, a unidade orgánica instrutora do procedemento, comprobará a concorrencia nas persoas solicitantes dos requisitos para poder ser beneficiarias desta convocatoria e a elixibilidade, do gasto xustificado e polo tanto subvencionable. Dita comprobación realizarase en base ás manifestacións contidas na declaración responsable recollida no formulario de solicitude, subscrita polo persoa que a realiza, baixo a súa responsabilidade.3. En atención ao establecido no artigo 75.3 do RD 887/2006 polo que se aproba o regulamento estatal de subvencións, requirirase a aquelas persoas cuxo primeiro apelido ou razón social - segundo se trate de persoas físicas ou xurídicas- comece pola letra do abecedario resultante do sorteo a realizar polo Concello, a presentación da documentación sinalada no apartado 11.1 destas bases. O requirimento realizarase por medio do mesmo acto de publicación de emenda de solicitudes previsto no artigo 7.1 destas bases, e deberá atenderse polo tanto no mesmo prazo improrrogable de cinco días hábiles a contar desde o día seguinte ao da publicación.4. A unidade instrutora resérvase o dereito a poder comprobar de oficio, con carácter previo á formulación da proposta de resolución e aprobación da xustificación, que a persoa solicitante está ao corrente nas súas obrigas co Concello de Santiago.1. A resolución de concesión, aprobación da xustificación e pagamento da axuda realizarase atendendo ás manifestacións contidas nas declaracións responsables recollidas no formulario de solicitude, subscrita polo persoa que a realiza, baixo a súa responsabilidade, nos termos recollidos no artigo 69.4 da Lei 39/2015 do procedemento administrativo común, e coas repercusións que ten a súa falsidade na Lei 38/2003 xeral de subvencións e na Lei 9/2007, de subvencións de Galicia.2. A veracidade dos datos recollidos no formulario de solicitude, incluída a conta xustificativa dos gastos, serán obxecto de cotexo con posterioridade á resolución da concesión e aprobación da xustificación nos termos recollidos no apartado 11º desta convocatoria. Sen prexuízo da facultade da unidade instructora de poder comprobar de oficio, con carácter previo á formulación da proposta de resolución e aprobación da xustificación, que a persoa solicitante está ao corrente nos pagamentos co Concello de Santiago.3. Á vista da instrución do procedemento, o alcalde formulará a proposta de resolución e aprobación da xustificación que corresponda á Xunta de Goberno Local, que será o órgano competente para resolver o procedemento.4. O procedemento resolverase no prazo máximo de quince días naturais a partir da data límite de presentación de solicitudes. Transcorrido este prazo sen que recaia resolución expresa, a solicitude entenderase rexeitada por silencio administrativo.5. A xustificación da subvención realizarase baixo a modalidade de conta xustificativa simplificada prevista no artigo 75 do RD 887/2006 do Regulamento Xeral de Subvencións.1. Para os efectos da comprobación dos datos manifestados polas persoas beneficiarias na súa declaración responsable, publicarase na web do Concello de Santiago, http://santiagodecompostela.gal/ e en http://coidarparamellorar.santiagodecompostela. gal/a listaxe das persoas beneficiarias, que deberán achegar, xunto co modelo de anexo III, no prazo de dez días hábiles a documentación que segue para os efectos das comprobacións que correspondan: · Alta no réxime de autónomos das persoas promotoras. As persoas xurídicas nas que os socios e/ou administradores non estean obrigados a estar dados de alta en ningún réxime da seguridade social deberán achegar declaración responsable específica desta circunstancia. · Escritura de constitución da sociedade mercantil, se é o caso. · Certificado da situación censual emitido pola Axencia Tributaria do Estado. · NIF da persoa física ou xurídica. Se se trata dunha persoa xurídica achegarase tamén o documento de identidade da persoa que posúe a representación da sociedade e o documento que acredite esta representación. · Certificado bancario de titularidade de conta · Declaracións do IVE trimestral (modelos 303) dos tres primeiros trimestres de 2019 e 2020 ou declaracións trimestral do IRPF (modelo 130) dos tres primeiros trimestres de 2019 e 2020. · Facturas que acrediten a realización dos gastos ou documento probatorio que corresponda no caso de gasto corrente distinto de prestación de servizos por un terceiro. Non se admitirán facturas simplificadas, proforma ou orzamentos. · Comprobantes de pagamento mediante transferencia bancaria e/ou domiciliación do gasto en conta corrente.2. A comprobación de non ter débedas co Concello de Santiago realizarase de oficio pola unidade tramitadora do procedemento.3. Dacordo co artigo 13.2 da Lei 38/2003 Xeral de Subvencións non poderán obter a condición de beneficiario aquelas persoas que non se atopen ao corrente no cumprimento das obrigas tributarias ou fronte á Seguridade social impostas polas disposicións vixentes.4. Se algunha documentación da indicada no parágrafo anterior xa obrara en poder desta administración local, a persoa interesada poderá presentar declaración responsable de dita circunstancia indicando número de expediente e manifestación de que dita documentación non sufriu ningunha modificación. As resolucións que se diten neste procedemento esgotan a vía administrativa e contra elas cabe interpor recurso contencioso-administrativo, no prazo de dous meses, ante o órgano competente da xurisdición contencioso-administrativa. Tamén poderá formularse, con carácter potestativo, recurso de reposición, no prazo dun mes, ante o mesmo órgano que ditara a resolución impugnada, consonte o disposto na Lei 29/1998, do 13 de xullo, reguladora da xurisdición contencioso-administrativa, e na Lei 39/2015 de procedemento administrativo común das administracións públicas. · Compromiso de manter a súa actividade empresarial durante un período mínimo de seis meses desde a concesión da axuda. · Colaborar na realización de visitas de seguimento e control e facilitar toda a información que lles sexa requirida pola Intervención do Concello, polo Tribunal de Contas e polo Consello de Contas, así como por calquera outra institución nacional ou comunitaria que interveña no exercicio das súas funcións de fiscalización e control do destino das axudas. · Comunicar ao órgano concedente, en canto se coñeza, calquera modificación das condicións tidas en conta para a concesión da subvención, así como dos compromisos e obrigas asumidas polas persoas beneficiarias e, de ser o caso, a obtención concorrente de subvencións, axudas, ingresos ou recursos que financien o obxecto desta axuda. · Adoptar as medidas de difusión contidas no artigo 15.3 da Lei 9/2007 de subvencións de Galicia. Estas medidas deberán adecuarse ao obxecto subvencionado e poderán consistir na inclusión da imaxe institucional da entidade concedente así como en lendas relativas ao financiamento público en carteis, placas, material impreso, medios electrónicos ou audiovisuais, ou ben en mencións realizadas en medios de comunicación. · Proceder ao reintegro dos fondos percibidos nos supostos legalmente establecidos. · As restantes obrigas establecidas con carácter xeral na Lei 9/2007 de subvencións de Galicia e na Lei 38/2003 xeral de subvencións. Esta axuda quedará suxeita ao réxime de axudas de minimis, polo que non poderán excederse os limites cuantitativos (200.000 euros nun período de tres anos, agás para o sector do transporte por estrada que é de 100.000 euros) establecidos no Regulamento (CE) 1998/2006, da Comisión da Unión Europea, do 15 de decembro de 2006, relativo á aplicación dos artigos 87 e 88 do Tratado CE ás axudas de minimis (DOUE nº L379/5, do 28 de decembro). Será compatible con outras subvencións ou axudas concedidas por outras administracións ou entes públicos ou privados, nacionais ou internacionais, co límite establecido na base 5ª. En relación a aquelas persoas con varias epígrafes de actividade empresarial, estas axudas serán específicamente incompatibles coas liñas de axudas convocadas polo Concello de Santiago, para o rescate da restauración, hospedaxe e industrias culturais. Procederá a revogación da subvención así como o reintegro total ou parcial das cantidades percibidas e a esixencia dos xuros de mora que cumpran, no caso de falsidade ou inexactitude da declaración responsable en base á que se formulou a resolución de concesión e aprobación da xustificación, e nos demais casos e nos termos previstos no título II da Lei 9/2007 de subvencións de Galicia e da Lei 38/2003 xeral de subvencións e normativa de desenvolvemento. Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos ou privados, nacionais ou internacionais, poderá dar lugar á modificación da resolución e eventualmente á súa revogación. Estas bases entrarán en vigor ao día seguinte a súa publicación no Boletín Oficial da Provincia. A este programa destinarase unha dotación de 600.000 euros, con cargo á aplicación orzamentaria 010 43100 4790100 dos orzamentos do Concello de Santiago de Compostela correspondentes ao ano 2020, condicionada á entrada en vigor da modificación orzamentaria aprobada inicialmente na sesión plenaria do 17 de novembro de 2020 de incorporación do remanente líquido de tesourería do ano 2019. Anexos dispoñibles en http://santiagodecompostela.gal/ e en http://coidarparamellorar.santiagodecompostela. gal/ Anexo I. Formulario normalizado de solicitude. Anexo II. Epígrafes do imposto de actividades económicas subvencionables. Anexo III. Modelo para cotexo documental da declaración responsable ANUALIDADE 2020 · Datos identificación da persoa que solicita, representante e medio de notificación · Correo electrónico de contacto · Epígrafe do - IAE - CNAE · Número de conta bancaria (con IBAN) · Compromisos que adquire: - Acepta as bases da convocatoria de subvencións na súa integridade. - Cumpre os requisitos para optar ás axudas previstas nesta convocatoria. - Comprométese a comunicar calquera axuda que obteña de administracións públicas ou doutros entes para o mesmo proxecto. · Relación responsable Declaro, baixo a niña responsabilidade, - Que os datos que achega son certos e auténticos. - Que esta de alta no RETA (réxime de traballadores autónomos) ou que non está de alta en ningún dos rexímenes da seguridade social por non ser de obrigado cumprimento (para o caso de sociedades mercantís). - Que ten a súa sede de actividade no municipio de Santiago. - Que non está afectada polo réxime de minimis a que se acolle esta convocatoria. - Que entre as súas actividades está encadrada algunha das epígrafes recollidas no anexo II desta convocatoria. - Que sufriu unha baixada de facturación igual ou superior ao 20% no período comprendido entre o 1 de xaneiro e o 30 de setembro do ano 2020 respecto o mesmo período da anualidade anterior. - Que se compromete a manter a súa actividade empresarial durante un período mínimo de seis meses desde a concesión da axuda regulada nesta convocatoria. - Que os requisitos para poder ser beneficiaria cúmprense no momento da publicación desta convocatoria no BOP. - Que está ao corrente nos pagamentos á Seguridade Social, á Axencia Estatal da Administración Tributaria e á Xunta de Galicia. - Que non incorre en ningunha das prohibicións para ser beneficia de subvencións públicas, recollidas nos apartados 2º e 3º do artigo 10 da Lei 9/2007 de subvencións de Galicia. - Que para os mesmos gastos para os que está solicitando esta axuda se solicitaron e/ou obtiveron outras axudas que se relacionan a seguir: OU ALTERNATIVAMENTE - Que para os mesmos gastos non se solicitou nin obtivo ningunha axuda doutras administracións públicas competentes ou doutros entes públicos ou privados, nacionais ou internacionais. CONTA XUSTIFICATIVA SIMPLIFICADA Declaro, baixo a miña responsabilidade, - Que os gastos xustificados, detallados no cadros seguintes, foron realizados na súa totalidade e efectivamente pagados entre o 1 de xaneiro e o 30 de setembro de 2020: En relación a servizos prestados por terceiros, cubra o seguinte cadro por cada unha das facturas En relación a outro tipo de gasto corrente distinto de servizos prestados por terceiros (nóminas, seguros sociais ou xuros de hipotecas) cubra o seguinte cadro por cada un dos gastos xustificados: - Que o importe da subvención que solicito, xunto coas restantes subvencións concedidas para a mesma finalidade, non supera o importe total dos gastos xustificados. SOLICITUDE QUE FORMULA Unha subvención de ________________ euros dentro da convocatoria de axudas para o rescate do comercio local, anualidade 2020. Santiago de Compostela,. de …. de 2020. (Asinado pola persoa interesada) 615.6. Galerías de arte.619.5. Comercio por xunto de papelería e escritorio, artigos de debuxo e belas artes.641. Comercio polo miúdo de froitas, verduras, hortalizas e tubérculos.642. Comercio polo miúdo de carnes e miúdos; de produtos derivados cárnicos elaborados: de ovos, aves, coellos de granxa, caza; e de produtos derivados deles.643. Comercio polo miúdo de peixes e doutros produtos da pesca, da acuicultura e caracois.644. Comercio polo miúdo de pan, pastelaría, confeitaría e similares, e de leite e produtos lácteos.645. Comercio polo miúdo de viños e bebidas de todas as clases.647.1. Comercio polo miúdo de produtos alimenticios e de bebidas en establecementos con vendedor.647.2. Comercio polo miúdo de produtos alimenticios e de bebidas en réxime de autoservizo ou mixto en establecementos cuxa sala de vendas teña unha superficie inferior a 120 metros cadrados.647.3. Comercio polo miúdo de calquera clase de produtos alimenticios e bebidas en réxime de autoservizo ou mixto en superservizos, denominados así cando a superficie da súa sala de vendas estea comprendida entre 120 e 399 metros cadrados.647.4. Comercio polo miúdo de calquera clase de produtos alimenticios e bebidas en réxime de autoservizo ou mixto en supermercados, denominados así cando a superficie da súa sala de vendas sexa igual ou superior a 400 metros cadrados.651. Comercio polo miúdo de produtos téxtiles, confección, calzado, peles e artigos de coiro.652.2. Comercio polo miúdo de produtos de drogaría, perfumaría e cosmética, limpeza, pinturas, vernices, disolventes, papeis e outros produtos para a decoración, e de produtos químicos.652.3. Comercio polo miúdo de produtos de perfumaría e cosmética, e de artigos para hixiene e aseo persoal.652.4. Comercio polo miúdo de plantas e herbas en herbolarios.653. Comercio polo miúdo de artigos para o equipamento do fogar e a construción.654.2. Comercio polo miúdo de accesorios e pezas de recambio para vehículos terrestres.654.5. Comercio polo miúdo de toda clase de maquinaria, salvo aparellos do fogar, de oficina, médicos, ortopédicos, ópticos e fotográficos.656. Comercio polo miúdo de bens usados tales como mobles, prendas e utensilios ordinarios de uso doméstico.657. Comercio polo miúdo de instrumentos musicais en xeral, así como dos seus accesorios.659.2. Comercio polo miúdo de mobles de oficina e máquinas e equipamentos de oficina.659.3. Comercio polo miúdo de aparellos e instrumentos médicos, ortopédicos, ópticos e fotográficos.659.4. Comercio polo miúdo de libros, xornais, artigos de papelaría e escritorio e artigos de debuxo e belas artes.659.5. Comercio polo miúdo de artigos de xoiaría, reloxaría, prataría e bixutaría.659.6. Comercio polo miúdo de xoguetes, artigos de deporte, roupa deportiva, de vestido, calzado e toucado, armas, cartucharía e artigos de pirotecnia.659.7. Comercio polo miúdo de sementes, fertilizantes, flores e plantas e pequenos animais.659.9. Comercio polo miúdo doutros produtos non especificados nesta agrupación, excepto os que deban clasificarse na epígrafe 653.9. 661.3. Comercio polo miúdo en almacéns populares, entendendo por tales aqueles establecementos que ofrecen en seccións múltiples e venden en autoservizo ou en preselección unha variedade relativamente ampla e pouco profunda de bens de consumo, cunha gama de prezos baixa e un servizo reducido.662.2. Comercio polo miúdo de toda clase de artigos, incluíndo alimentación e bebidas, en establecementos distintos dos especificados no grupo 661 e na epígrafe 662.1. 691.1. Reparación de artigos eléctricos para o fogar.691.9. Reparación doutros bens de consumo N. C. O. P. 755 Servizos a outras axencias de viaxes.832.1. Axencias e corretaxe de seguros.833. Promoción de terreos.933. Outras actividades de ensinanza.971. Lavanderías, tinturerías e servizos similares.972. Salóns de peiteado e institutos de beleza.973.1. Servizos fotográficos.975. Servizos de enmarcación. Santiago de Compostela,. de …. de 2020 (Asinado pola persoa interesada) ALCALDÍA DO CONCELLO DE SANTIAGO DE COMPOSTELA _____________________________________________________________________ Consonte o disposto na Lei orgánica 3/2018, do 13 de decembro, de protección de datos persoais e garantía dos dereitos dixitais e os seus datos serán tratados de xeito confidencial. Poderán ser incorporados aos ficheiros do Concello de Santiago relacionados con este trámite, coa finalidade de utilizalos para as xestións municipais derivadas dos procedementos e consultas que inicia a persoa interesada con esta solicitude. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello.” Santiago de Compostela, 7 de decembro de 2020. O ALCALDE-PRESIDENTE ASDO/JOSÉ SÁNCHEZ BUGALLO